Vi boede i Jeannes lejlighed i tre dage og alt levede fuldt ud op til vores forhåbninger. Lejligheden er stor og smagfuldt indrettet, - ligger i et naturskønt område på en rolig villavej, men alligevel kun få minutters gang fra butikker, cafeer og offentlig transport. Veludstyret køkken, gode senge, masser af lys og luft og en dejlig tagterrasse. Vi følte os med det samme hjemme. Alt var skinnende rent, og der manglede intet.
Kommunikationen var helt perfekt. Jeanne hjalp os til at vi kunne ankomme på det tidspunkt der passede os bedst og vi havde hele weekenden muligheden for at spørge til råds, hvis det skulle blive nødvendigt. Men det fik vi ikke brug for, for vi fik en rundvisning da vi ankom, samt en printet, udførlig information med alle relevante oplysninger om lejligheden, området, transportmuligheder, cafeer m.m.
Vi var meget glade for vores ophold!